gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7927, del 29-11-2016 (2016/8776)

Notificació de la interlocutòria dictada en el procediment d'exequàtur número 622/2016.
---------------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8776


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment d'exequàtur número 622/2016. [2016/8776]  
Procediment: exequàtur 000622/2016.  
De: Carmen Esperanza Sánchez Correa.  
Procuradora: Amalia Tomás Rodríguez.  
Contra: Alfredo Luis Flor Mendoza.  
Procurador/a: -  
  
En aquest procediment de reconeixement d'eficàcia i execució de sentència estrangera de divorci, seguit a instàncies de Carmen Esperanza Sánchez Correa contra Alfredo Luis Flor Mendoza, sent-ne magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat, el dia 3 de novembre de 2016, la sentència que té la part dispositiva que, literalment, és com segueix:  
  
«Part dispositiva  
1. Dispose reconéixer l'eficàcia i execució a Espanya de sentència estrangera, en concret de la dictada pel Jutjat 15 Civil de Manabí situat a Cantón Santa Ana (Equador), en data 28 de juny de 2012, que té el caràcter de ferma, per la qual cosa dispose el divorci entre els cònjuges Carmen Esperanza Sánchez Correa i Alfredo Luis Flor Mendoza i n'homologue els efectes processals.  
2. Comuniqueu aquesta interlocutòria a l'encarregat del registre civil corresponent perquè en faça la corresponent anotació marginal.  
  
Contra aquesta resolució es pot interposar un recurs d'apel·lació dins del termini de 20 dies des que es notifique davant d'aquest jutjat perquè el resolga l'Audiència Provincial de València.   
Aquesta és la meua resolució que, de conformitat amb el que disposen els articles 265 i 266 de la Llei orgànica del poder judicial, s'anotarà en el llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, hi podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009).  
  
Així ho disposa, mana i firma José María Cutillas Torns, magistrat jutge del Jutjat de Primera Instància número 8 de València.»  
I atés que Alfredo Luis Flor Mendoza es troba en parador desconegut, expedisc aquest edicte a fi que li valga de notificació de forma deguda, mitjançant la publicació en el Diari Oficial de la Generalitat Valenciana.  
  
València, 4 de novembre de 2016.- La lletrada de l'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 7716, del 10-02-2016 (2016/711)

RESOLUCIÓ de 20 de gener de 2016, de la Direcció General d'Obres Públiques, Transport i Mobilitat, per la qual s'acorda el nomenament dels membres de les juntes arbitrals de transport d'Alacant i València.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/711


Data del document
:   20-01-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 20 de gener de 2016, de la Direcció General d'Obres Públiques, Transport i Mobilitat, per la qual s'acorda el nomenament dels membres de les juntes arbitrals de transport d'Alacant i València. [2016/711]  
El Decret 46/1991, de 20 de març, del Consell, pel qual s'establix el nombre, composició i normes de funcionament de les juntes arbitrals del transport a la Comunitat Valenciana, establix en l'article tercer que la Direcció General d'Obres Públiques, Transport i Mobilitat designarà el president i els tres vocals de les juntes arbitrals de transport d'Alacant, Castelló i València.  
El director general d'Obres Públiques, Transport i Mobilitat, és competent per a resoldre d'acord amb el que disposen els articles 11 i següents del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Per tot això, resolc:  
  
Primer  
Per renúncia, amb data 30 de setembre de 2015 es va cessar Luis Felipe Suárez Jorcano, en la seua condició de president de la Junta Arbitral de Transports d'Alacant.  
  
Segon  
Nomenar Dionisio García Gómez president de les juntes arbitrals de transports d'Alacant i València.  
  
Tercer  
El nomenament a què fan referència l'apartat segon produirà efecte a partir de la data en què es publique aquesta resolució.  
  
Contra aquesta resolució, que no posa fi a la via administrativa, es podrà interposar recurs administratiu davant el secretari autonòmic d'Obres Públiques i Vertebració del Territori, dins del termini d'un mes comptat a partir de l'endemà de la seua notificació, de conformitat amb el que establix l'article 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú. Tot això sense perjuí que es presente qualsevol altra acció o recurs que es considere convenient.  
  
  
València, 20 de gener de 2016.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 7892, del 09-10-2016 (2016/7888)

DECRET 137/2016, de 7 d'octubre, del Consell, pel qual concedeix la distinció de la Generalitat, a la Unió Nacional d'Entitats Festeres de Moros i Cristians (UNDEF).
---------------------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7888


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 137/2016, de 7 d'octubre, del Consell, pel qual concedeix la distinció de la Generalitat, a la Unió Nacional d'Entitats Festeres de Moros i Cristians (UNDEF). [2016/7888]  
El Consell, mitjançant el Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per a reconèixer la labor d'aquelles persones físiques i jurídiques que, en el desenvolupament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
La Unió Nacional d'Entitats Festeres de Moros i Cristians (UNDEF), amb seu a Cocentaina, va ser creada el 1976 i actualment la integren 73 poblacions pertanyents a set províncies espanyoles (Alacant, València, Múrcia, Albacete, Toledo, Conca i Lleida) i a quatre comunitats autònomes (Comunitat Valenciana, Regió de Múrcia, Castella-la Manxa i Catalunya).  
L'arrel de la lluita entre els seguidors de la creu i la mitja lluna es remunta a la batalla de Lepant, quan la seua representació va ser joc palatí, que transcendiria posteriorment als carrers i places per a exercir un paper integrador, ja que l'oposició ritual entre els dos bàndols es converteix en mitjà d'autoafirmació comunitària.  
En el marc d'aquestes celebracions, la UNDEF s'encarrega de buscar solució als problemes que puguen plantejar-se, de la promoció de les festes de Moros i Cristians i del foment de les relacions de col·laboració i germanor entre les localitats que les celebren.  
Per això, com a reconeixement al seu compromís i aportació a les festes de moros i cristians, com a expressió ritual i simbòlica, vinculada a les identitats col·lectives, i estructuradora del calendari i de l'espai; en definitiva, com a patrimoni cultural del poble valència, amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Concedir la Distinció de la Generalitat a la Unió Nacional d'Entitats Festeres de Moros i Cristians (UNDEF).  
  
València, 7 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7933, del 09-12-2016 (2016/9810)

CORRECCIÓ d'errades de la Resolució de 28 de novembre de 2016, de la Direcció General de Centres i Personal Docent, per la qual se citen les persones interessades en el procediment abreujat número 259/2016 a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7933

Data del DOGV
:   09-12-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/9810


Data del document
:   07-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de la Resolució de 28 de novembre de 2016, de la Direcció General de Centres i Personal Docent, per la qual se citen les persones interessades en el procediment abreujat número 259/2016 a comparéixer en la via jurisdiccional.  
 [2016/9810]  
Advertit un error en la publicació de la versió del text en valencià en el primer paràgraf i en el peu de la Resolució de 28 de novembre de 2016 (DOCV 7932, 07.12.2016), es procedeix a esmenar-lo en els termes següents:  
  
On diu:  
«El Jutjat Contenciós Administratiu número 1 de València ha reclamat a aquesta unitat administrativa l'expedient referit al procediment que es descriu»;  
Ha de dir:  
«El Jutjat Contenciós Administratiu número 8 de València ha reclamat a aquesta unitat administrativa l'expedient referit al procediment que es descriu».  
  
On diu:  
«per mitjà d'un escrit de la forma deguda, dirigit al Jutjat Contenciós Administratiu número 1 de València»;  
Ha de dir:  
«per mitjà d'un escrit de la forma deguda, dirigit al Jutjat Contenciós Administratiu número 8 de València».  
  
València, 7 de desembre de 2016.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 7796, del 02-06-2016 (2016/3481)

Oferta d'ocupació pública corresponent a l'exercici 2016.
---------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3481


Data del document
:   06-05-2016

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * concurs administratiu

Oferta d'ocupació pública corresponent a l'exercici 2016. [2016/3481]  
Mitjançant la Resolució de la Regidoria de Personal i Seguretat número 1083/2016, de 6 de maig, es fa pública l'oferta pública d'ocupació (OPO), corresponent a l'exercici 2016, complit el tràmit de donar compte a la representació sindical en mesa de negociació número 3, de data 4 de maig de 2016.  
  
Nombre places: 1  
Núm. RPT: 73 b)  
Denominació lloc: Auxiliar administatiu/va d'urbanisme  
Plaça: Auxiliar administratiu/va, grup C2, escala adm. general, subescala administrativa  
  
Xirivella, 6 de maig de 2016.- L'alcalde president: Michel Montaner Berbel.
Diari Oficial de la Generalitat Valenciana


Sumari del DOGV 7921, del 21-11-2016 (2016/8773)

RESOLUCIÓ de 3 de novembre de 2016, de la Universitat de València, per la qual nomena Rafael García Mahiques catedràtic d'unviersitat de l'àrea de coneixement d'Història de l'Art.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8773


Data del document
:   03-11-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 3 de novembre de 2016, de la Universitat de València, per la qual nomena Rafael García Mahiques catedràtic d'unviersitat de l'àrea de coneixement d'Història de l'Art. [2016/8773]  
D'acord amb la proposta formulada per la comissió encarregada de jutjar el concurs públic de promoció interna al cos de catedràtic/a d'universitat convocat per la Resolució de la Universitat de València de data 5 de juliol de 2016 (BOE 18.07.2016), per a la provisió de la plaça número 6537 de catedràtic/a d'universitat (concurs núm. 50/2016), i una vegada que el concursant proposat ha acreditat que posseeix tots els requisits establits en la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24.12.2001), i altres disposicions que la despleguen, resol:  
  
Nomenar Rafael García Mahiques catedràtic d'universitat de l'àrea de coneixement d'Història de l'Art, adscrita al Departament d'Història de l'Art.  
  
Contra la present resolució, que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
  
València, 3 de novembre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7738, del 10-03-2016 (2016/1475)

Notificació de la sentència dictada en el judici verbal número 680/2012.
------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1475


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el judici verbal número 680/2012. [2016/1475]  
Procediment: judici verbal 000680/2012-B.  
De: Teleacustik Ingenieros, SL.  
Contra: Horaing, SA.  
  
Esther Francisca Calero Navarro, lletrada de l'Administració de Justícia del Jutjat de Primera Instància i Instrucció número 1 de Moncada, faig saber que en aquest tribunal es tramita el procediment 680/2012, seguit a instàncies de Teleacustik Ingenieros, SL, contra Horaing, SA, en què s'ha dictat sentència en data 28 de juny de 2013.  
  
Per a la notificació haurà de comparéixer el demandat, en el termini de cinc dies des de la publicació d'aquest edicte, en la secretaria d'aquest jutjat siti a Moncada, carrer de Lepant, número 78. Si no hi compareix, s'entendrà notificada l'esmentada sentència en la data d'aquesta publicació.  
I atés que el demandat, Horaing, SA, es troba en parador desconegut, expedisc aquest edicte a fi que li valga de notificació de forma legal.  
  
Moncada, 1 de març de 2016.- La lletrada de l'Administració de Justícia: Esther Francisca Calero Navarro.
Diari Oficial de la Generalitat Valenciana


Sumari del DOGV 7910, del 04-11-2016 (2016/8207)

Informació pública de la modificació del pla parcial del sector 1 La Ceñuela.
-----------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8207


Data del document
:   30-09-2016

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * pla d'urbanisme
    * administració local

Informació pública de la modificació del pla parcial del sector 1 La Ceñuela. [2016/8207]  
José Manuel Dolón García, alcalde president de l'Ajuntament de Torrevieja, fa saber:  
Que la Junta de Govern Local, en sessió celebrada amb data 23 de setembre de 2016, va adoptar, entre altres, l'acord següent:  
  
Primer  
Aprovar el projecte de modificació del pla parcial del sector 1 La Ceñuela, pla de participació pública i estudi d'integració paisatgística presentat per Francisco Pedrera Martínez, en representació de la mercantil Pasión Life, SL, i tramitat amb el número d'expedient 2014/16.  
  
  
Segon  
Sotmetre'l a informació pública, per període de 45 dies, anunciada en el Diari Oficial de la Generalitat Valenciana, en un diari no oficial d'àmplia difusió en la localitat i la pàgina web de l'Ajuntament de Torrevieja www.torrevieja.es/. Durant aquest termini, el projecte diligenciat haurà d'estar depositat, per a la seua consulta pública, en l'Ajuntament, i podran presentar-se els suggeriments, les al·legacions i els documents que s'estimen oportuns.  
  
Tercer  
Realitzar consultes a les companyies subministradores Iberdrola i Aguas del Arco Mediterráneo, SA.  
  
Quart  
Notificar Iberdrola i Aguas del Arco Mediterráneo, SA, només als efectes del que disposa el punt tercer d'aquest acord; per tant, no pot interposar-se recurs contra el present acord.  
  
Cinqué  
Facultar l'alcalde president, o qui legalment el substituïsca o actue en nom seu, tan àmpliament i bastant com en dret siga necessari i procedent, per al compliment i l'efectivitat d'aquests acords.  
  
Torrevieja, 30 de setembre de 2016.- L'alcalde president: José Manuel Dolón García.
Diari Oficial de la Generalitat Valenciana


Sumari del DOGV 7702, del 21-01-2016 (2016/178)

Aprovació definitiva del projecte d'urbanització de la unitat d'execució 2 del sector 11 del Pla General d'Ordenació Urbana.
----------------------------------------------------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/178


Data del document
:   11-01-2016

Organisme emissor
:   Ajuntament de Godella

Tipus de document
:   Anunci

Descriptors 

:   * Godella
    * pla d'urbanisme
    * administració local

Aprovació definitiva del projecte d'urbanització de la unitat d'execució 2 del sector 11 del Pla General d'Ordenació Urbana. [2016/178]  
Mitjançant l'Acord de la Junta de Govern Local de l'Ajuntament de Godella de data 7 de gener de 2016, es va disposar aprovar definitivament el projecte d'urbanització de la unitat d'execució número 2 del sector 11 del Pla General d'Ordenació Urbana de Godella, redactat per la mercantil Vectia Ingenieria, SLU, a l'octubre de 2015.  
  
Cosa que es fa pública als efectes oportuns.  
  
Godella, 11 de enero de 2016.- L'alcaldessa: Eva Sanchis i Bargues.
Diari Oficial de la Generalitat Valenciana


Sumari del DOGV 7760, del 14-04-2016 (2016/2452)

CORRECCIÓ d'errades de la Resolució de 5 d'abril de 2016, de la Universitat de València, per la qual es fa l'oferta pública d'una plaça d'investigador en formació d'aquest organisme amb contracte laboral temporal. Projecte: «Programa Santiago Grisolía de la Conselleria d'Educació, Investigació, Cultura i Esport (Grisolía /2016/098), CPI-16-078».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7760

Data del DOGV
:   14-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2452


Data del document
:   12-04-2016

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 5 d'abril de 2016, de la Universitat de València, per la qual es fa l'oferta pública d'una plaça d'investigador en formació d'aquest organisme amb contracte laboral temporal. Projecte: «Programa Santiago Grisolía de la Conselleria d'Educació, Investigació, Cultura i Esport (Grisolía /2016/098), CPI-16-078». [2016/2452]  
Advertida una errada en la publicació de la Resolució de 5 d'abril de 2016 (DOCV 12.04.2016), cal efectuar la correcció següent:  
  
En l'annex I.  
  
On diu:  
«6.1. Titulació:  
Posseir una titulació universitària per una institució no espanyola en l'àmbit científic que corresponga al projecte a què vulga adscriure's i haver finalitzat els estudis després de l'1 de gener de 2013.  
  
Llicenciatura/grau en Dret per una universitat no espanyola.  
Anglès: certificat de nivell C1 o titulació equivalent»;  
  
  
Ha de dir:  
«6.1. Titulació:  
Posseir una titulació universitària per una institució no espanyola en l'àmbit científic que corresponga al projecte a què vulga adscriure's i haver finalitzat els estudis després de l'1 de gener de 2013.  
  
Llicenciatura/grau en Dret, o en Ciències Socials per una universitat no espanyola.  
Anglès: certificat de nivell C1 o titulació equivalent».  
  
Aquesta correcció d'errades no amplia el termini de presentació de sol·licituds.  
  
València, 12 d'abril de 2016.- El gerent, p. d. del rector (R 01.03.2016; DOCV 10.03.2016): Joan Oltra i Vidal.